
PËR RATIFIKIMIN E MARRËVESHJES SË BASHKËPUNIMIT NDËRMJET KËSHILLIT TË MINISTRAVE TË REPUBLIKËS SË SHQIPËRISË, TË PËRFAQËSUAR NGA MINISTRIA E BUJQËSISË, ZHVILLIMIT RURAL DHE ADMINISTRIMIT TË UJËRAVE E MINISTRIA E FINANCAVE, DHE BANKËS EUROPIANE PËR RINDËRTIM DHE ZHVILLIM, NË LIDHJE ME LEHTËSIMIN E MBËSHTETJES SË AGROBIZNESIT, BERZH - SHQIPËRI, LLOGARI BASHKËPUNIMI

	Në mbështetje të neneve 78, 83, pika 1, dhe 121, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

	Ratifikohet marrëveshja e bashkëpunimit ndërmjet Këshillit të Ministrave të Republikës së Shqipërisë, të përfaqësuar nga Ministria e Bujqësisë, Zhvillimit Rural dhe Administrimit të Ujërave e Ministria e Financave, dhe Bankës Europiane për Rindërtim dhe Zhvillim, në lidhje me lehtësimin e mbështetjes së agrobiznesit, BERZH - Shqipëri, llogari bashkëpunimi, sipas tekstit bashkëlidhur këtij ligji dhe pjesëve përbërëse të tij.

Neni 2

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 28.1.2016

Shpallur me dekretin nr. 9419, datë 9.2.2016 të Presidentit të Republikës së Shqipërisë, Bujar Nishani






MARRËVESHJE BASHKËPUNIMI
NDËRMJET KËSHILLIT TË MINISTRAVE TË REPUBLIKËS SË SHQIPËRISË, TË PËRFAQËSUAR NGA MINISTRIA E BUJQËSISË, ZHVILLIMIT RURAL DHE ADMINISTRIMIT TË UJËRAVE DHE MINISTRIA E FINANCAVE DHE BANKA EUROPIANE PËR RINDËRTIM DHE ZHVILLIM, NË LIDHJE ME LEHTËSIMIN E MBËSHTETJES SË AGROBIZNESIT, BERZH – SHQIPËRI, LLOGARI BASHKËPUNIMI

Kjo marrëveshje (Marrëveshja) është lidhur ndërmjet Këshillit të Ministrave të Republikës së Shqipërisë, të përfaqësuar nga Ministria e Bujqësisë, Zhvillimit Rural dhe Administrimit të Ujërave (Ministria) e Ministria e Financave (Ministria e Financave) dhe Banka Europiane për Rindërtim dhe Zhvillim (“Banka” apo “BERZH”) (më poshtë secila e referuar si “Palë” dhe së bashku si “Palët”), në lidhje me Lehtësimin e Mbështetjes së Agrobiznesit, BERZH – Shqipëri, Llogari Bashkëpunimi (Llogaria).
Duke pasur parasysh se:
A. Banka është e autorizuar, sipas nenit 20 të Marrëveshjes për themelimin e Bankës Europiane për Rindërtim dhe Zhvillim për të lidhur marrëveshje bashkëpunimi me ndonjë njësi publike ose private;
B. Ministria është e autorizuar të lidhë këtë Marrëveshje për mbështetje për aktivitetet e bashkëpunimit të zhvillimit, të cilat janë në përputhje me qëllimin dhe funksionet e Bankës;
C. Ministria e Financave është e autorizuar të lidhë këtë Marrëveshje për implikimet e saj financiare për Republikën e Shqipërisë;
D. Banka ka zhvilluar Lehtësimin e Mbështetjes së Agrobiznesit në Shqipëri, një kuadër financimi, sipas të cilit BERZH-i do të sigurojë linja kredie dhe pjesëmarrje të pafinancuar për ndarjen e rrezikut/riskut mbi bazë portofoli për bankat dhe institucionet mikrofinanciare në Republikën e Shqipërisë, për kreditimin e agrobizneseve lokale, siç përshkruhet në aneksin I të kësaj Marrëveshjeje (Lehtësim).
E. Ministria dëshiron të vërë në dispozicion të Bankës fonde të bashkëpunimit, që do të përdoren për financimin e veprimtarive që do të kryhen nga Banka, me qëllim të zbatimit të Lehtësimit. BERZH-i ka rënë dakord për të menaxhuar dhe administruar fondet e bashkëpunimit të vëna në dispozicion të saj nga Ministria, në përputhje me termat dhe kushtet e kësaj Marrëveshjeje.
Si rrjedhojë, palët bien dakord si më poshtë:

I – KRIJIMI I LLOGARISË

Neni 1
Llogaria

Palët në këtë mënyrë krijojnë instrumentin për Lehtësi Mbështetjeje Agrobiznesi - Llogaria për Bashkëpunim BERZH - Shqipëri (Llogaria).

II - BURIMET

Neni 2
Shuma e vënë në dispozicion nga Ministria për Bankën

Ministria duhet t’i vërë në dispozicion fondit të bashkëpunimit të BERZH-it shumën prej 36.000.000 eurosh (tridhjetë e gjashtë milionë euro) mbi baza jo të rimbursueshme, përveç kur parashikohet në nenin 18.2 (c) të kësaj Marrëveshjeje.
Neni 3
Burimet

Fondet e bashkëpunimit që menaxhohen dhe administrohen nga BERZH-i sipas kushteve të kësaj Marrëveshjeje (Burimet), përbëhen nga:
a) Fondet e bashkëpunimit të vëna në dispozicion të BERZH-it në përputhje me nenin 2 të kësaj Marrëveshjeje;
b) Plotësimet vihen në dispozicion të BERZH-it në përputhje me nenin 5 të kësaj Marrëveshjeje;
c) Çdo e ardhur e realizuar nga investimi, në përputhje me kushtet e kësaj Marrëveshjeje, të fondeve në Llogari; dhe
d) Çdo fond që mbulohet nga Banka në përputhje nenin 9.3 të kësaj Marrëveshjeje.

Neni 4
Përdorimi i Burimeve

4.1 Burimet do të përdoren për të financuar marrëveshjet për ndarjen e riskut, në formën e një mbulimi të parë të rrezikut/riskut të humbjes (Aktiviteti) në lidhje me zbatimin e Lehtësimit në Republikën e Shqipërisë. Në mënyrë të veçantë, Burimet e Llogarisë mund të përdoren për të financuar:

a) marrëveshjet për ndarjen e riskut, në formën e mbulimit të parë të rrezikut të humbjes, siç përshkruhet në shtojcën I të kësaj Marrëveshjeje; dhe
b) aktivitete të tjera të tilla që mund të bihen dakord herë pas here me shkrim ndërmjet Palëve.
4.2 Burimet do të përdoren edhe për të paguar shpenzimet e kthimit, në përputhje me nenin 9.3 (nëse ka) dhe tarifës administrative në përputhje me nenin 4.3 si më poshtë.
4.3 Banka ka të drejtë të zbresë dhe të mbajë një tarifë administrative të barabartë me 1% të shumës së fondeve të bashkëpunimit të vëna në dispozicion në përputhje me nenin 2 të kësaj Marrëveshjeje dhe Plotësimit, në lidhje me kostot e menaxhimit dhe administrimit të Burimeve. Një tarifë e tillë administrative do të zbritet nga fondet e bashkëpunimit pas marrjes së tyre nga Banka në Llogarinë Bankare.
Banka ka të drejtë të rregullojë shumën e taksës administrative që do të ngarkohet në përputhje me rishikimet e ardhshme të politikave dhe procedurave të Bankës mbi tarifat e donatorëve. Banka duhet të informojë me shkrim Ministrinë për shumën e tarifës së zbatuar të taksës administrative sa më shpejt të jetë e mundur pas rishikimeve të tilla, nëse ka.

Neni 5
Plotësimet

Ministria, në çdo kohë, me pëlqimin e Bankës, mund të vërë në dispozicion të Bankës dhe të paguajë në Llogarinë, shumën/at, përveç shumës së vënë në dispozicion në zbatim të nenit 2 të kësaj Marrëveshjeje (Plotësim/e). Çdo plotësim do të bihet dakord me shkrim dhe do të formojë një pjesë të Burimeve dhe do të rregullohen nga kushtet e kësaj Marrëveshjeje, siç mund të ndryshohet herë pas here nga Palët në përputhje me nenin 19 të këtij akti.

Neni 6
Kushtet e pagesës

6.1 Ministria do të paguajë fondet e bashkëpunimit që vë në dispozicion të Bankës në zbatim të nenit 2 të kësaj Marrëveshjeje në të holla, në 3 këste në llogarinë si më poshtë:
a) 10,000,000 euro (dhjetë milionë euro) pas hyrjes në fuqi të kësaj Marrëveshjeje;

b) 12,000.000 euro (dymbëdhjetë milionë euro) nga 31 janari 2017;
c) 14,000,000 euro (katërmbëdhjetë milionë euro) nga 31 janari 2018.
6.2 Fondet e bashkëpunimit të vëna në dispozicion të Bankës në zbatim të nenit 2 të kësaj Marrëveshjeje dhe/ose plotësim/et e marra në çdo monedhë tjetër përveç euros do të kthehen/ konvertohen pas marrjes nga Banka në euro dhe shuma totale në euro e konvertuar në këtë mënyrë do të konsiderohet të jetë shuma e vënë në dispozicion dhe në Llogari nga Ministria.
6.3 Të gjitha pagesat në Llogari do të kryhen pas paraqitjes së kërkesës për pagesë nga Banka për Ministrinë.
Neni 7
Ndarja e burimeve

7.1 Burimet duhet të mbahen të ndara nga burimet e kapitalit të zakonshëm dhe nga çdo Burim Fondesh të Veçanta të Bankës, siç janë përcaktuar apo referuar në termat e Marrëveshjes Themeluese të Bankës.
7.2 Në asnjë rrethanë Burimet nuk do shënohen në llogari ose nuk do të përdoren për shlyerjen e humbjeve apo detyrimeve që rrjedhin nga veprimet ose aktivitetet e tjera të Bankës për të cilat Burimet nuk ishin kryer apo miratuar fillimisht. 
7.3 Në asnjë rrethanë burimet e zakonshme të kapitalit të bankës ose burimet e fondeve të veçanta të Bankës do të ngarkohen ose përdoren për shlyerjen e humbjeve apo detyrimeve që rrjedhin nga operacionet ose aktivitetet e tjera për të cilat burimet janë përdorur apo kryer fillimisht.

II - QEVERISJA

Neni 8
Përdorimi i Burimeve

8.1 Kur lindin rrethana që ndikojnë ndjeshëm në zbatimin, përshkrimin dhe/ose të buxhetit të çdo aktiviteti të miratuar, Banka do të informojë pa vonesë Ministrinë për rrethana të tilla dhe Banka dhe Ministria do të diskutojnë veprimet/masat e duhura që duhet të ndërmerren me qëllim trajtimin e rrethanave të reja. 
Neni 9
Administrimi i Burimeve

9.1 Banka do të jetë përgjegjëse për menaxhimin dhe administrimin e burimeve, në përputhje me dhe në bazë të dispozitave të kësaj Marrëveshjeje. Banka do të ushtrojë të njëjtin kujdes dhe përkushtim në kryerjen e funksioneve të saj sipas kësaj Marrëveshjeje, në lidhje me administrimin dhe menaxhimin e fondeve të saj të tjera të bashkëpunimit.
9.2 Banka mund të miratojë procedura të tilla të brendshme në përputhje me këtë Marrëveshje, nëse mund të çmohet e nevojshme ose e përshtatshme për një administrim efikas të Burimeve.
9.3 Në rast të keqpërdorimit apo keqpërdorimit të dyshuar të ndonjë pjese të burimeve nga ndonjë palë e tretë për të cilat shuma të tilla janë paguar nga Banka, Banka, në përputhje me politikat dhe procedurat e saj përkatëse, mund të ndërmarrë procedurën e kthimit. Çdo pjesë e kthyer e Burimeve do të kreditohet përsëri në llogari dhe do të përdoret për qëllimet e përcaktuara në nenin 4 të kësaj Marrëveshjeje. Kostoja e këtyre procedurave do t’i ngarkohet Llogarisë. Në rast të fondeve të pamjaftueshme në llogarinë për të mbuluar këto shpenzime, Banka do të konsultohet me Ministrinë nëse do të fillojë ose vazhdojë procedurën e kthimit, në bazë të konfirmimit të Ministrisë se kostot e shkaktuara do të mbulohen veçmas prej tij.

IV – VEPRIMET E LLOGARISË

Neni 10
Prokurimi

Përveç rasteve kur Banka dhe Ministria bien dakord ndryshe, prokurimi i mallrave, shërbimeve dhe/ose punëve të nevojshme për zbatimin e çdo Veprimtarie në zbatim të kësaj Marrëveshjeje dhe që financohet nga Burimet, si dhe administrimin dhe/ose zbatimin e ndonjë dispozite të një marrëveshjeje të lidhur midis bankës dhe palëve të treta në lidhje me menaxhimin dhe/ose administrimin e Burimeve dhe/ose Aktivitetit, do të kryhet në përputhje me politikat dhe procedurat e zbatueshme të Bankës, duke përfshirë por pa u kufizuar te Politikat dhe Rregullat e Prokurimit të Bankës (PP & R).
Neni 11
Llogaria Bankare

Banka do të hapë dhe mirëmbajë një llogari të veçantë me kamatë bankare në euro për t’u njohur si Llogari Bashkëpunimi për Lehtësimin e Mbështetjes së Agrobiznesit, BERZH - Shqipëri (Llogari Bankare) në të cilën fondet e vëna në dispozicion të Bankës në zbatim të nenit 2 të kësaj Marrëveshjeje dhe riplotësim, nëse ka, do të paguhen nga Ministria.

Neni 12
Investimi dhe Këmbimi Valutor

12.1 Banka mund të investojë dhe riinvestojë Burimet në varësi të disbursimeve të tyre aktuale. Të ardhurat nga një investim i tillë i Burimeve do të kreditohen në llogari dhe do të jenë në dispozicion për përdorim në përputhje me këtë Marrëveshje. Të gjitha shumat në lidhje me mirëmbajtjen e llogarisë bankare, duke përfshirë detyrimet bankare dhe interesin negativ, do të zbriten nga llogaria.
 12.2 Banka mund të shkëmbejë lirisht Burimet në monedha të tjera, siç mund të lehtësojë përdorimin e tyre në përputhje me këtë Marrëveshje dhe Banka nuk do të jetë përgjegjëse për Ministrinë në lidhje me ndonjë humbje valutore për këtë.
Neni 13
Llogaritë dhe Auditimi

Banka duhet të mbajë llogari dhe të dhëna të ndara në lidhje me Burimet, dhe çështje të tilla si regjistra dhe llogari që do të auditohen nga auditues të jashtëm të bankës në fund të çdo viti financiar të Bankës.
Neni 14
Transparenca

Banka do të garantojë që Ministria të informohet në lidhje me Aktivitetin e financuar me Burimet në mënyrën e duhur.

Neni 15
Kërkesat për raportim

Banka duhet t’i raportojë Ministrisë për përdorimin e Burimeve dhe zbatimin e Aktivitetit të financuar me Burimet si më poshtë: 
i) një raport progresi vjetor të përgatitur në përputhje me procedurat e BERZH-it që detajon aktivitetet e ndërmarra, duke theksuar progresin e arritur në lidhje me Aktivitetin, problemet dhe kufizimet e hasura, nëse ka, masa përmirësuese të marra dhe çfarëdo informacioni tjetër i rëndësishëm.
ii) Një kopje të pasqyrave financiare të kontrolluara nga auditues të jashtëm të Bankës, brenda 6 (gjashtë) muajve pas përfundimit të çdo viti financiar të Bankës.
iii) një raport financiar përfundimtar brenda 6 (gjashtë)  muajve nga mbyllja e llogarisë; dhe
iv) një raport përfundimtar brenda 6 (gjashtë) muajve nga përfundimi i çdo Aktiviteti që përshkruan rezultatin e Aktivitetit të financuar me Burime.
Neni 16
Detyrimi

Banka nuk do të ketë detyrime të tjera ndaj Ministrisë apo dhe Ministrisë së Financave, përveç menaxhimit dhe administrimit të Burimeve, në përputhje me dispozitat e kësaj Marrëveshjeje.

V – HYRJA NË FUQI DHE PËRFUNDIMI

Neni 17
Hyrja në fuqi

Kjo Marrëveshje do të hyjë në fuqi në momentin që Banka do të marrë njoftim me shkrim nga Republika e Shqipërisë, e cila konfirmon se të gjitha procedurat e brendshme të nevojshme për hyrjen e saj në fuqi janë përfunduar.

Neni 18
Përfundimi

18.1 Kjo Marrëveshje do të mbetet në fuqi deri në përfundimin e zbatimit ose ndërpritet nga Banka, Lehtësimet e Burimeve janë shfrytëzuar plotësisht, cilado që ndodh më herët, nëse nuk prishet nga secila prej Palëve me paraqitjen e njoftimit me shkrim gjashtëmujor te Pala tjetër, në përputhje me dispozitat e paragrafit 2 të këtij neni 18 si më poshtë.
18.2 Pas marrjes së njoftimit të përfundimit nga secila palë në përputhje me paragrafin 18.1 më sipër, do të zbatohen dispozitat e mëposhtme:
a) Banka do të ndërpresë menjëherë të gjitha aktivitetet që lidhen me Burimet, përveç atyre të rastësishme për realizimin, mbrojtjen dhe ruajtjen e këtyre Burimeve dhe shlyerjen e detyrimeve të drejtpërdrejta ose të kushtëzuara nga të cilat mund të varen këto burime;
b) Çdo marrëveshje tashmë e lidhur ndërmjet Bankës dhe një pale të tretë me qëllim zbatimin e kësaj Marrëveshjeje, nuk duhet të ndikohet nga njoftimi për ndërprerjen dhe Banka ka të drejtë të vazhdojë tërheqje nga llogaria në lidhje me marrëveshje të tilla deri në përfundimin e tyre;

c) Nëse nuk është rënë dakord ndërmjet palëve, shuma e mbetur në Llogari pas shlyerjes së të gjitha detyrimeve (përfshirë taksën administrative borxh për Bankën) do t’i kthehen Ministrisë. Një kthim i tillë do t’i nënshtrohet zgjidhjes paraprake të të gjitha pretendimeve dhe ankesave nga ana e Bankës ndaj Ministrisë në lidhje me këtë Marrëveshje; dhe 
d) Përveç siç është përcaktuar në këtë nen 18.2 të Marrëveshjes, të gjitha të drejtat dhe detyrimet e Palëve në zbatim të kësaj Marrëveshjeje do të vazhdojnë të pacenuara deri në kthimin e shumës sipas nenit 18.2(c) për Ministrinë dhe përmbushjen e kërkesave të raportimit sipas nenit 16 të kësaj Marrëveshjeje, dhe në këtë kohë kjo Marrëveshje përfundon.
18.3 Nenet 18.2(c) dhe 18.2(d) këtu më sipër do të zbatohen edhe pas përfundimit të zbatimit apo ndërprerjes nga Banka, të Lehtësimit.
18.4 Nenet 16, 21 dhe 22 të kësaj Marrëveshjeje do të jenë të vlefshme deri në përfundim të saj.

VI – DISPOZITAT PËRFUNDIMTARE

Neni 19
Ndryshimet

Kjo Marrëveshje mund të ndryshohet vetëm me marrëveshje me shkrim nga Palët Nënshkruese.

Neni 20
Përparësitë

Në rast të ndonjë mospërputhjeje apo kundërshtimi ndërmjet dispozitave të kësaj Marrëveshjeje dhe aneksit I, dispozitat e kësaj Marrëveshjeje do të kenë përparësi.

Neni 21
Zgjidhja e Mosmarrëveshjeve

Nëse lindin mosmarrëveshje midis Palëve në lidhje me çfarëdo çështje që lind nga ose për këtë Marrëveshje, dhe kjo mosmarrëveshje nuk mund të zgjidhet miqësisht nëpërmjet konsultimeve ndërmjet Palëve, mosmarrëveshje të tilla do të zgjidhen ndërmjet Presidentit të Bankës dhe Guvernatorit të Republikës së Shqipërisë për Bankën.
Neni 22
Të drejtat, Imunitetet dhe Përjashtimet

Asgjë në këtë Marrëveshje, që do të çmohet heqje dorë, e shprehur apo e nënkuptuar, nga privilegjet, imunitetet dhe përjashtimet që gëzon (ka) Banka, Guvernatorët e saj, Drejtorët, Zëvendësit, Nëpunësit, Punonjësit apo Ekspertët që kryejnë misione për Bankën.

Neni 23
Komunikimet

Çdo njoftim dhe komunikim i dhënë ose i kryer sipas kësaj Marrëveshjeje për të dyja palët do të jetë me shkrim dhe do të dërgohet në adresën dhe numrin e faksit në vijim (v nëse një Palë nuk mund t’ia ketë specifikuar ndryshe me shkrim Palës tjetër):

Për Ministrinë:
Ministria e Bujqësisë, Zhvillimit Rural dhe Administrimit të Ujërave 
Bulevardi “Dëshmorët e Kombit”, nr. 2, k.p. 1001
Tiranë, Shqipëri
Në vëmendje të: Sekretarit të Përgjithshëm
Tel: 00355 4 22 27 916

Për Ministrinë e Financave:
Ministria e Financave 
Bulevardi “Dëshmorët e Kombit”, nr. 3
Tiranë, Shqipëri
Në vëmendje të: Sekretarit të Përgjithshëm
Tel: +355 4 223 0803
Faks: +355 4 222 8405

Për Bankën:

ANEKSI I

I. Përshkrimi i Lehtësimit
Lehtësimi për Mbështetjen e Agrobiznesit Shqiptar (Lehtësimi) është një kuadër financimi i hartuar nga BERZH-i në bashkëpunim dhe me mbështetjen e Qeverisë së Republikës së Shqipërisë, i cili synon të përmirësojë aksesin për financim për agrobiznesin shqiptar nëpërmjet bankave komerciale dhe institucioneve jobankare mikrofinanciare (bashkërisht të referuara si “Institucionet Financiare Pjesëmarrëse” ose “IFP”). Të gjitha IFP-të që operojnë në Shqipëri kanë të drejtë për t’u bashkuar me Shërbimin e Lehtësimit në bazë të respektimit të standardeve kreditore dhe integritetit të BERZH-it. 
Ritmi i PFI-ve së bashku me Lehtësimin do të varet, ndër të tjera, nga disponueshmëria e fondeve të bashkëpunimit të vëna në dispozicion nga Ministria për Bankën, në përputhje me kushtet e kësaj Marrëveshjeje, në çdo kohë të caktuar.
BERZH-i parashikon vënien në dispozicion deri në 100 milionë euro për fazën e parë të Lehtësimit, me mundësinë për të vënë në dispozicion shumat shtesë të vlefshme në të ardhmen në bazë të ecurisë së zbatimit. Lehtësimi do të përbëhet nga:
1. “Linja Kredie për Agrobiznesin”, linja kredie të pasiguruara të nivelit të lartë për Institucionet Financiare Pjesëmarrëse (IFP-të) për huadhënie ndaj subjekteve të agrobiznesit për investime afatmesme dhe afatgjata. IFP-të do të kenë mundësi të marrin hua në monedhën vendase. Linjat e kredisë pritet të kenë një kohëzgjatje prej 5 vjetësh.
2. “Lehtësimi i Agrobiznesit për Ndarjen e Riskut”, një pjesëmarrje e pafinancuar në një portofol bazuar në instrumentin e ndarjes së riskut që mbulon deri në 50% të shumës totale të një portofoli të kredive të papaguara të pranueshme të agrobiznesit, në përputhje me një grup të paracaktuar të kritereve të kualifikimit (përshtatshmërisë) (Riskedulim Kredie). Sipas kësaj strukture, Riskedulimi i Kredisë do të gjenerohet, vlerësohet, miratohet, disbursohet dhe monitorohet nga çdo IFP, në përputhje me politikat e tyre të kreditimit. Përmes Lehtësimit, BERZH-i do të mbulojë deri në 50% të riskut të portofolit të Riskedulimit të Kredisë, duke ndarë mbi baza proporcionale me IFP për çdo humbje të shkaktuar nga një portofol i tillë, si dhe çdo rikuperim të mundshëm me 50% të mbetur të një rreziku të tillë plotësues të portofolit, duke u absorbuar nga Riskedulimi i Kredisë së paracaktuar. 
Çdo Lehtësim për ndarje të riskut për agrobiznesin do të jetë një strukturë e hapur që do të fillojë me një gjendje/stok deri në 50% të portofolit të kredisë ekzistuese të agrobiznesit të një IFP-je të caktuar që përputhet me kriteret e përshtatshmërisë së (Gjendja fillestare). IFP-të do të angazhohen për të sjellë kritere të reja të lejueshme të Riskedulimit të Kredive për sektorin e agrobiznesit në total të paktën 2 herë shumën e Gjendjes fillestare (një portofol maksimal që do të gjenerohet, mund të bihet dakord me IFP-në rast pas rasti) për një periudhë 3-vjeçare nga nënshkrimi i Marrëveshjes së Pjesëmarrjes Riskut ndërmjet BERZH-së dhe IFP-së. 
Pas këtyre 3 viteve të krijimit të portofolit, sistemi do të mbyllet dhe BERZH-i do të vazhdojë të mbulojë pjesën e saj të portofolit të konsiderueshëm (papaguar) të Riskedulimit të Kredisë, derisa ato të jenë shlyer plotësisht ose fshirë, deri në një datë të përfundimit të rënë dakord që nuk duhet të kalojë 5 vjet nga mbyllja e sistemit. Kjo strukturë do të mundësojë IFP-në për të rritur portofolin e tyre të kredisë për sektorin e agrobiznesit për të paktën 200% (ose më shumë) të nivelit aktual deri në kohën e mbylljes së sistemit (d.m.th. në 3 vjet).
Për këtë pritet që zbatimi i Lehtësimit në çdo IFP do të marrë 8 vjet, ndërsa kohëzgjatja e pritshme e të gjithë Lehtësimit në mbarë vendin do të jetë më e gjatë, rreth 9-10 vjet në varësi nga data kur IFP-ja e fundit do t’i bashkohet Lehtësimit.
Këta dy komponentë – Linja kredie për Agrobiznesin dhe Lehtësimi për Ndarjen e Riskut të Agrobiznesit - janë plotësues dhe mund të vihen në dispozicion veçmas ose bashkërisht për çdo IFP, në varësi të preferencave të tyre. Bazuar në vlerësimet paraprake në konsultimet me disa IFP potenciale, është vlerësuar se shuma e përgjithshme e Riskedulimit të Kredisë të Portofolit të mobilizohet nëpërmjet Lehtësimit në fazën e parë, e cila do të jetë rreth 180 milionë euro (shuma e saktë do të varet nga përqindja e agrobiznesit të Linjave të Kredive për Agrobiznesin ndaj Lehtësimit për ndarjen e Riskut të Agrobiznesit për të cilat këto IFP do të abonohen). 
- Lehtësimi do të përfitojë nga dy komponentë shtesë: 
- Mbulimi i Riskut për Humbjen e Parë (FLRC) mbulon:
- në rastin e Linjave të Kredisë të Agrobiznesit – humbjet deri në 20% të shumës totale të Kredive të riskeduluara të financuara me vazhdimin e Linjave të Kredisë të Agrobiznesit;
- në rastin e Lehtësimit për Ndarjen e Riskut të Agrobiznesit - humbjet deri në 20% të portofolit të Riskedulimit të Kredive të pranueshme ndahen midis BERZH-it dhe PFI-së. Çdo humbje shtesë nga Riskedulimi i Kredive të papaguara që tejkalon mbulimin e FLRC-së do të ndahet pari-passu (në mënyrë të barabartë) midis BERZH-it dhe IFP-së.
Fondet për FLRC-në do të sigurohen nga Qeveria e Republikës së Shqipërisë, e përfaqësuar nga Ministria e Bujqësisë, Zhvillimit Rural dhe Administrimit të Ujërave, sipas kushteve të kësaj Marrëveshjeje. Pritet që ajo do të ndihmojë në mënyrë të konsiderueshme për të përmirësuar aksesin për financim për huamarrësit e agrobiznesit duke ulur koston e rrezikut për IFP-të, nxitjes së tyre për të zgjeruar huadhënien për sektorin e agrobiznesit dhe nëpërmjet konkurrencës midis IFP-ve, të çojë në norma më të përballueshme të kreditimit për huamarrësit përfundimtarë.
Asistenca Teknike (AT), e cila do të përbëhet nga dy komponentë:
A. Sektori i Agrobiznesit – AT specifike:
i) Vlerësimi i problemeve të mundshme të sektorit që pengojnë aksesin për financim përmes analizës së portofolit ekzistues të IFP-së së agrobiznesit dhe klientëve të rinj të synuar të agrobiznesit. Analiza të tilla mund të ndihmojnë, gjithashtu, për të identifikuar pikat përkatëse hyrëse për dialog të mundshëm politik me Qeverinë në çështjet strukturore specifike të sektorit, duke garantuar përputhshmërinë dhe sinergjitë e mundshme ndërmjet Lehtësimit të propozuar dhe vazhdimësisë së aktiviteteve specifike të sektorit, të mbështetura nga donatorë të tjerë.
ii) Shërbimi këshillimor ndaj huamarrësve të IFP-ve dhe huamarrësve potencialë do të sigurohet nga BERZH-i - grupi Mbështetja e Biznesit të Vogël (SBS). Mbështetja këshilluese e SBS-së për agrobizneset synon të lehtësojë aksesin për njohuritë dhe hartimin e shërbimeve jofinanciare, duke mbështetur SME-të e lejueshme në zonat që rrjedhin nga strategjitë, veprimet e menaxhimit të cilësisë, specifike për sektorin e agrobiznesit. Gjithashtu, vlerësimi i mësipërm do të ndihmojë për identifikimin e nevojave për hartimin e shërbimeve shtesë jofinanciare, specifike për sektorin e agrobiznesit. 
iii) Forcimi potencial i organizatave të prodhuesve vendas, ku Banka mund të transferojë njohuritë dhe përvojën e saj nga puna me shoqatat e industrisë në vendet e tjera nën Sektorin Privat të Agrobiznesit për iniciativat e Sigurisë Ushqimore.
B) Ngritja e kapaciteteve të IFP-së: 
i) përshtatshmëria dhe synimi në mbështetje për IFP-të, duke përfshirë ndër të tjera: zhvillimin e produkteve të reja ose përmirësimin e produkteve ekzistuese të agrobiznesit, përmirësimin e politikave dhe procedurave për kreditimin e agrobiznesit, trajnimin e stafit, ndryshimet e mundshme operative/organizative, përpunimin, sistemet e monitorimit dhe raportimit, si dhe mbështetjen e zbatimit të programit të përgjithshëm;
ii) rritja e ndërgjegjësimit (vetëdijes) përmes seminareve, sesioneve të veçanta të sektorit të agrobiznesit në formën e eventeve të marketingut për IFP-të.
Skema e mëposhtme paraqet strukturën e Lehtësimit.

II. Qeverisja 
Komiteti Drejtues do të krijohet për të monitoruar zbatimin e Aktivitetit (siç është përcaktuar në nenin 4 të kësaj Marrëveshjeje). Ai do të përbëhet nga përfaqësues të kualifikuar nga Ministria dhe BERZH-i dhe do të mblidhet çdo vit, zakonisht një muaj pas marrjes së raportit vjetor të progresit. Puna e Komitetit Drejtues do të jetë në përputhje me dispozitat e kësaj Marrëveshjeje dhe rregullat, politikat dhe procedurat përkatëse të Bankës. Në rastet kur puna e Komitetit Drejtues kërkon që Banka të sigurojë ndonjë informacion, ky informacion do të sigurohet mbi baza të shëndosha dhe në përputhje me Politikën e Bankës për Informimin Publik.
Roli i Komitetit Drejtues do të jetë:
a) të shqyrtojë raportin vjetor të progresit për zbatimin e veprimtarisë;
b) të marrë parasysh përvojat e fituara gjatë zbatimit të Aktivitetit, me qëllim propozimin për përmirësim;
c) të shqyrtojë arritjet e institucionit në kontekstin e objektivave zhvillimorë të Qeverisë së Shqipërisë për sektorin e agrobiznesit në periudhën e caktuar;
d) të diskutojë dhe të bjerë dakord mbi planin e transparencës për të promovuar Aktivitetin; 
e) të rishikojë, kur të jetë e nevojshme, publikimet, të cilat raportojnë mbi Aktivitetin.
III. Transparenca
Aktivitetet e transparencës do të garantojnë shpërndarjen e informacionit në lidhje me objektivat dhe arritjet e Aktivitetit. Aktivitetet që do të ndërmerren do të përfshijnë, por nuk kufizohen vetëm në:
- Hapjen e programit/mbylljen e eventit me pjesëmarrjen e përfaqësuesve të Qeverisë shqiptare;
- Marrëdhëniet me median (intervista në Revista lokale të biznesit/gazeta);
- Evente të veçanta (p.sh., seminaret e ndërgjegjësimit);
- Studimet e rasteve (p.sh., artikuj që paraqesin histori suksesi për shtypin);
- Internet dhe gjuhën lokale (përmbajtja në rrjetin e Internetit);
- Kontributet ndaj mediave sociale.

